ທ່ານ ທຣຳ ກົດດັນ ຄັ້ງໃໝ່ ສຳລັບ ການກໍ່ສ້າງ ກຳແພງ ຕາມເຂດຊາຍແດນ ເມັກຊິໂກ
ການປະເມີນລາຄາ ແມ່ນແລ້ວແຕ່ການ​ອອກ​ແບບ ​ແລະ​ຂະໜາດ​ ຂອງກຳ​ແພງ ເຊິ່ງລາຍງານສະບັບໜຶ່ງ ທຳນາຍວ່າ ອາດ​ມີລາຄາສູງເຖິງ 21.6 ຕື້ໂດລາ.
ປະທານາທິບໍດີ ສະຫະລັດ ທ່ານ ດໍໂນລ ທຣຳ ແມ່ນກຳລັງປະເຊີນໜ້າກັບການຄັດຄ້ານ ຈາກພັກເດໂມແຄຣັດ ໃນຂະນະທີ່ທ່ານໄດ້ທຳການຜັກດັນຄັ້ງໃໝ່ ສຳລັບການສ້າງກຳ ແພງຕາມເຂດຊາຍແດນ ສະ ຫະລັດ ຕິດກັບ ເມັກຊິໂກ ເພື່ອກີດກັ້ນພວກຄົນເຂົ້າເມືອງ ຜິດກົດໝາຍ ແລະ ກ່າວວ່າ ທ່ານເຊື່ອວ່າ ການປະເມີນລາຄາ ແມ່ນສູງກວ່າຄວາມເປັນ ຈິງຫຼາຍ ເງິນທຶນສຳລັບການສ້າງກຳແພງນີ້ ແມ່ນບັນຫາຫຼັກ ຂອງການປຶກສາຫາລື ລະຫວ່າງ ທຳ ນຽບຂາວ ກັບບັນດາສະມາຊິກສະພາ ເພື່ອຫາທາງຫຼີກລ່ຽງບໍ່ໃຫ້ມີການປິດລັດຖະບານເປັນບາງສ່ວນໃນທ້າຍສັບປະດານີ້ ທ່ານ ທຣຳ ຢາກໄດ້ທຶນເບື້ອງຕົ້ນ ສຳລັບການສ້າງກຳແພງດັ່ງກ່າວ, ເຊິ່ງເປັນຄຳສັນຍາ ຫຼັກ ໃນການໂຄສະນາຫາສຽງ ທີ່ທ່ານໄດ້ແຂ່ງຂັນເອົາຕຳແໜ່ງໃນທຳນຽບຂາວ, ລວມມີ ງົບປະມານເພື່ອເປັນເງິນທຶນໃຫ້ແກ່ການໃຊ້ຈ່າຍຂອງລັດຖະບານຈົນຮອດທ້າຍເດືອນ ກັນຍາ, ແຕ່ພັກເດໂມແຄຣັດຍັງຄົງຕໍ່ຕ້ານການກໍ່ສ້າງຂອງພວກເຂົາເຈົ້າຢ່າງເດັດດ່ຽວ ລັດຖະບານ ສະຫະລັດ ຈະໝົດເງິນໃຊ້ຈ່າຍໃນທ່ຽງຄືນຂອງວັນສຸກນີ້, ຊຶ່ງຈະເຮັດໃຫ້ ລັດຖະສະພາທີ່ຄວບຄຸມໂດຍພັກຣີພັບບລີກັນ ແລະ ພັກເດໂມແຄຣັດທີ່ມີສຽງສ່ວນນ້ອຍ ມີພຽງບໍ່ເທົ່າໃດມື້ທີ່ຕ້ອງບັນລຸການຕົກ ລົງກັນກັບທຳນຽບຂາວ ທ່ານ ທຣຳ ໄດ້ຂຽນຢູ່ Twitter ໃນວັນອາທິດວານນີ້ວ່າ ໃນການຂຽນຂໍ້ຄວາມລົງໃນ Twitter ຄັ້ງທີ່ສອງນັ້ນ, ທ່ານ ທຣຳ ໄດ້ກ່າວວ່າ ເມັກຊິໂກ ໃນທີ່ສຸດຈະເປັນຄົນຈ່າຍຄ່າສ້າງກຳແພງ,  ຊຶ່ງເປັນການກ່າວອ້າງ ທີ່ພວກຜູ້ນຳເມັກຊິໂກກ່າວວ່າ ຈະບໍ່ເກີດຂຶ້ນ ການປະເມີນລາຄາ ແມ່ນແລ້ວແຕ່ການອອກແບບ ແລະ ຂະໜາດຂອງກຳແພງ ລາຍ ງານສະບັບໜຶ່ງຂອງກະຊວງຮັກສາຄວາມປອດໄພພາຍໃນ ສະຫະລັດ ທຳນາຍວ່າ ອາດມີລາຄາສູງເຖິງ 21 6 ຕື້ໂດລາ ແຕ່ໃນການສຳພາດກັບອົງການຂ່າວ AP ທີ່ອອກອາກາດໃນວັນອາທິດວານນີ້, ທ່ານ ທຣຳ ໄດ້ກ່າວວ່າ ລາຄາກໍ່ສ້າງຈະບໍ່ສູງຂະໜາດນັ້ນ